Tus (ράπερ)

Βιογραφία

Γεννήθηκε στις 23 Ιουλίου 1986 στην Πάργα, όπου και μεγάλωσε. Από μικρή ηλικία, του άρεσε να δημιουργεί δικές του ρίμες και γενικότερα ασχολούνταν με τη ραπ μουσική. Όπως έχει δηλώσει σε μία συνέντευξη του μάλιστα, είχε τη δική του κάρτα ήχου και ηχογραφούσε τα μικρά σε διάρκεια αλλά αρκετά ενδιαφέροντα κομμάτια του. Είχε επίσης δημιουργήσει μια ιστοσελίδα στην οποία δημοσίευε τα κομμάτια του. Τότε αρκετοί επαγγελματίες του χώρου τον εντόπισαν και πρόσεξαν το ταλέντο του στη ραπ. Και σήμερα είναι από τους πιο διάσημους και ταλαντούχους Έλληνες ραπερ.

Καριέρα

Έκανε την πρώτη του επαγγελματική δισκογραφική δουλειά το 2007, με το άλμπουμ "Μάνα Χ Ουρανού". Η επόμενη και σημαντική δισκογραφική του δουλειά, έγινε το 2009. Ο δίσκος είχε τίτλο "LOONEY TUS" και κυκλοφόρησε από την δισκογραφική εταιρεία "Lyra". Στον δίσκο περιέχονται singles αλλά και συνεργασίες με γνωστούς ράπερς όπως τον Μιθριδάτη, τον Υποχθόνιο, τον Θύτη και τον Καταχθόνιο, ενώ την παραγωγή είχε υπογράψει ο Dj Smartie. Το 2011, κυκλοφόρησε τον δίσκο "Μάνα Χ Ουρανού 2" ενώ την ίδια χρονιά, υπέγραψε συμβόλαιο συνεργασίας με τον Φοίβο και κυκλοφόρησε το κομμάτι "Μη ρωτάς πως περνάω", στο οποίο συμμετείχε και ο Ρέμης Ξάντος. Στην ουσία το κομμάτι αυτό, αποτελεί ένα remake του πρώτου αλλά ανεπίσημου ομώνυμου τραγουδιού του Ρέμη Ξάντου. Το τραγούδι γνώρισε τεράστια επιτυχία, ξεπερνώντας τις 16.000.000 προβολές στο Youtube. Στο διάστημα 2011-2015 έκανε πολλές σπουδαίες συνεργασίες με λαϊκούς και ραπ καλλιτέχνες όπως ο Λευτέρης Πανταζής, ο Άκης Δείξιμος και άλλοι. Το 2014 κάνει άλλη μια τεράστια επιτυχία σε συνεργασία με τον τραγουδιστή Ντέμη Αναστασιάδη (Demis) και τον Dj Decibel με τίτλο "Υποβρύχιες Καταστροφές" ξεπερνώντας τις 5.000.000 προβολές πριν βγει καν το βίντεο κλιπ και μέσα σε ένα χρόνο να χτυπάει πάνω από 15.000.000 προβολές.
Τον Οκτώβριο του 2015 κυκλοφόρησε το CD με τίτλο "Φιλάκια ", το οποίο περιείχε τραγούδια - συνεργασίες με πολλούς γνωστούς καλλιτέχνες όπως τον Τάσο Μπουγά, τον Βασίλη Τερλέγκα και τον Τριαντάφυλλο. Το 2016 δημοσίευσε πολλά τραγούδια όπως το hit "Όμορφη Σαλονικιά", σε συνεργασία με τον νεαρό κύπριο τραγουδιστή, Μαρίνο και το τραγούδι "Σεξουαλική παρενόχληση"  σε συνεργασία με τον Γιάννη Μποζίδη. Διαχειρίζεται το κανάλι του στο Youtube που είναι το πρώτο κανάλι μουσικού καλλιτέχνη στην Ελλάδα το οποίο, μέχρι τον Ιούνιο του 2018, ξεπερνούσε τους 320.000 συνδρομητές. Συνολικά έχει συνεργαστεί με τους: Βασίλη Τερλέγκα, Φοίβο, Γωγώ Τσαμπά, Γιάννη Θάνο, Ανδρέα Λάμπρου, Υποχθόνιο, Ρέμη Ξάντο, Σέξπυρ, Ελισάβετ Σπανού, Άκη Δείξιμο, Τριαντάφυλλο, Τάσο Μπουγά, Πωλίνα, Μιθριδάτη, Μαρίνο, Ελεάννα Αζούκη, Χαρμάνη, Καταχθόνιο, Λευτέρη Πανταζή, Κώστα Μπίγαλη, Γιάννη Κρητικό, Ντέμη Αναστασιάδη, Δημήτρη Γιώτη, Stoic, Γιάννη Φουστέρη, Σώτη Βολάνη, Χάρη Κωστόπουλο, Μάριο Τσιτσόπουλο, Μαρία Γιαννίκου, Άντζελα Δημητρίου, Βέτα Μπετίνη, Λευτέρη Βαζαίο, Θάνο Καλλίρη, Γιώργο Τσαλίκη, Άννα Ηρακλέους, Dj Smartie, Νίκο Σουλιώτη, Κώστα Λαϊνά, Ματθαίο Γιαννούλη, Σάκη Βέρρο, Χαρά Βέρρα, Έφη Θώδη, Μικρό Νικόλα, Constantine Cullen, So Tiri, Αντώνη Γαμπιεράκη, Χάρη Ακριτίδη, Cenobite, Διονυσία, και Αθλέτικ Καταλόνιακαι ελεαννα αζουκη.

Κατηγορίες

Το τραγούδι του με τίτλο «Βουλγάρες» προκάλεσε έντονες αντιδράσεις ότι ψάλλει τον ύμνο του τράφικινγκ με πρόσχημα τη σάτιρα. Μετά το πλήθος αρνητικών δημοσιευμάτων και την κατακραυγή στα μέσα κοινωνικής δικτύωσης, θέση πήρε και η Γενική Γραμματεία Ισότητας, με μια άκρως καταγγελτική ανακοίνωση που επισημαίνει ότι: «Η σωματεμπορία είναι έγκλημα και όχι τρόπος ζωής». Η ΓΓΙ αναφέρει ότι στο τραγούδι «παρουσιάζεται η παράνομη διακίνηση κι εμπορία γυναικών με σκοπό τη σεξουαλική εκμετάλλευση ως κανονική συμπεριφορά με την οποία μάλιστα βγάζεις και πολλά λεφτά!».
Η ΓΓΙ συνεχίζει ότι τραγούδι και βιντεοκλίπ αποκρύπτουν την αθλιότητα της σωματεμπορίας, ως μορφής οργανωμένου εγκλήματος που κακοποιεί βάναυσα γυναίκες και παιδιά, αλλά αντίθετα ο Tus «προβάλλει ως κανονική, άνετη, αστεία μία συμπεριφορά που ουσιαστικά εκπαιδεύει το νεαρό ακροατήριό του ότι όλα πωλούνται κι αγοράζονται, ακόμα και οι ανθρώπινες σχέσεις».
Η ΓΓΙ επικαλείται την «εταιρική Κοινωνική Ευθύνη των εταιρειών παραγωγής, διαφήμισης και επικοινωνίας και τις «αρχές της αυτορύθμισης που απορρέουν από αυτήν», εκφράζοντας την εμπιστοσύνη της ότι «το απαράδεκτο αυτό τραγούδι είτε θα αποσυρθεί άμεσα είτε θα βρει τη θέση που του αξίζει: στα αζήτητα». Το τραγούδι <<Υποβρύχιες Καταστροφές >>, αν και δεν αναφέρει στους στίχους του κάποια ναυτική επιχείρηση, από τον τίτλο του αναφέρεται στην πρακτική των υποβρυχίων να δημιουργούν καταστάσεις στην θάλασσα.  
Ένα τραγούδι ακόμα, αλλά από τον Τus, πληροφορεί ο Tus σε ένα τραγούδι του, ενώ λέει ότι θα πεί έναν στίχο, ο οποίος θα αφιερώνεται από τον Tus.   
Eπίσης λέει σε ένα τραγούδι του ότι δεν είναι σαν τον Πλούταρχο, ευτυχώς. Τι να σου κάνει που αυτός είναι << Θεός >> !!! .